Kinnitatud Narva Linnavolikogu 

xx.xx.2007.a. määrusega nr.....

Sihtasutuse Narva Näitused põhikiri
1. Üldsätted


1.1. Sihtasustuse Narva Näitused (edaspidi SA) on eraõiguslik juriidiline isik, mis on loodud vara valitsemiseks ja kasutamiseks, et saavutada käesolevas põhikirjas toodud eesmärgid.

1.2. SA on asutatud Narvas, Ida-Virumaal.

1.3. Sihtasustusel on oma pangakonto, pitsat ja atribuutika.

1.4. SA juhindub oma tegevuses seadustest, õigusaktidest ja käesolevast põhikirjast.

1.5. SA asukoht on Peterburi maantee 2, Narva, Ida-Viru maakond, Eesti Vabariik. SA on asutatud Narva linna poolt (edaspidi Asutaja).
1.6. SA on asutatud määramata ajaks.

1.7. SA majandusaasta algab 1. jaanuaril ja lõpeb 31. detsembril.

1.8. SA põhieesmärk on massiliste kultuuri- ja meelelahutusürituste korraldamine. Toodud põhieesmärgi saavutamiseks SA: 

1.8.1. korraldab näituseid, festivale, kontserte, rahvalaulupidusid;
1.8.2. algatab erinevaid piirkonna arendamisele suunatud arendusprojekte ning viib neid ellu;
1.8.3. arendab koostööd teiste analoogiliste institutsioonide, muuseumide ja kuntsigaleriidega;
1.8.4. täidab muid ülesandeid lähtudes SA eesmärgist;
1.8.5. korraldab vastavalt põhikirjale saadud vahendite kasutamist;
1.8.6. kogub Põhikirja p-des 1.8. määratud eesmärgiks rahaliste vahendid ja nende vahendite arvelt realiseerib eeltoodud eesmärgid ning finantseerib SA tegevust.

2. Vara


2.1. Vara moodustumine 

SA vara moodustub sihtasutusele asutajate või teiste isikute poolt tasuta ja tagasivõtmatult üle antud varast, SA majandustegevusest saadavatest tuludest ja muudest allikatest kooskõlas seadusega. 

2.2. Sihtasutusele vara üleandmise kord 


2.2.1. Sihtasutusele üleantav raha kantakse SA arvelduskontole. Raha üleandmist tõendatakse pangaülekande koopiaga. Juhatus kajastab laekunud rahalised vahendid koheselt raamatupidamise dokumentides. Kui antakse üle kinnisasi või registrisse kuuluv vallasasi, tõendatakse seda valjavõttega kinnisturaamatust või vastavast registrist.

2.2.2. Sihtasutusele laekunud sihtotstarbelised eraldised võetakse SA juhatuse poolt arvele vastava märkega ja neid kasutatakse vastavalt eraldaja soovile. 

2.2.3. Sihtasutusele üleantav muu vara antakse üle SA juhatuse valdusesse ning vara üleandmise kohta koostatakse vastav leping ja vara üleandmise-vastuvõtmise akt.

2.2.4. Vara üleandmisega loobub vara üleandja SA kasuks igasugustest õigustest üleantud varale. 

2.2.5. Vara üleandmisega ei ole lubatud siduda SA poolt võetavaid kohustusi, mis ei ole kooskõlas SA eesmärkidega või annavad vara üleandjale mingeid eelistusi teiste soodustatud isikutega võrreldes. 

2.2.6. Vara üleandmise täpsem kord määratakse SA nõukogu poolt. 

2.3. Vara kasutamise ja käsutamise üldine kord 

2.3.1. Vara kasutamise ja käsutamise üle otsustab SA juhatus kooskõlas põhikirja ja seadusega.
2.3.2. Vara kasutatakse ja käsutatakse otseselt SA põhikirjast tulenevate eesmärkide saavutamiseks. SA eesmärkidega kooskõlas võib vara kasutada ja käsutada seadusega piiramata ulatuses majandustegevuseks. Majandustegevusest saadavaid tulusid kasutatakse üksnes SA eesmärkide saavutamiseks.

2.3.3. SA ei või anda laenu ega seda tagada SA asutajale, juhatuse ega nõukogu liikmele, samuti nendega võrdset majanduslikku huvi omavatele isikutele, kui seaduses ei ole sätestatud teisiti.

2.3.4. SA ei või olla täisühingu osanik ega usaldusühingu täisosanik ega juhtida täis- ega usaldusühingut. 


2.4. Vara kasutamine ja käsutamine eesmärkide saavutamiseks
2.4.1. Toetusi ja muid väljamakseid SA varast põhikirjaliste eesmärkide saavutamiseks tehakse soodustatud isikutele SA juhatuse otsuse alusel kas soodustatud isiku põhjendatud taotluse alusel või SA omal algatusel. Juhatuse otsus väljamaksete tegemise kohta peab olema motiveeritud ja väljamaksmine põhjendatud.

2.4.2. Vara kasutamise ja käsutamise täpsema korra, sealhulgas toetuste ja muude väljamaksete väljamaksmise alused ja korra, kehtestab SA nõukogu.

3. SA juhtimine

3.1. SA juhtorganiteks on nõukogu ja juhatus. 
3.2. Juhatus.

3.2.1 Juhatus juhib ja esindab sihtasutust. Juhatus on 1 (ühe) kuni 5 (viie) liikmeline. Juhatuse liige peab olema teovõimeline füüsiline isik. Vähemalt poolte juhatuse liikmete elukoht peab olema Eestis, mõnes teises Euroopa Majanduspiirkonna liikmeriigis või Šveitsis. Kui juhatusel on üle kahe liikme, valivad juhatuse liikmed endi hulgast juhatuse esimehe, kes korraldab juhatuse tegevust. Kui põhikirjaga on määratud soodustatud isikute ring, ei tohi juhatuse liikmeteks olla soodustatud isikud, samuti nendega võrdset majanduslikku huvi omavad isikud. Juhatus valitakse ja Juhatuse esimees määratakse Nõukogu poolt. 
3.2.2. Juhatuse liikmete töö tasustatakse töölepingu järgi, mis sõlmitakse vastavalt käesoleva Põhikirja punktile 3.3.9.
3.2.3. Muudatused Juhatuse koosseisus ja Juhatuse liikmete tagasikutsumise otsustab Nõukogu.
3.2.4. Juhatuse liikmed ei saa oma kohustuste täitmist edasi anda kolmandatele isikutele, kui see pole Nõukogu otsusega ette nähtud.
3.2.5. Juhatus peab SA juhtimisel järgima Nõukogu seaduspäraseid korraldusi.
3.2.6. Juhatuse liikmetel on õigus esindada sihtasutust kõigis õiguslikes, administratiivsetes, majanduslikes ja muudes toimingutes, teostada SA nimel mistahes juriidilisi toiminguid oma igapäevases majanduslikus tegevuses, järgides käesoleva Põhikirja punkte 3.3.1. ja 3.3.2.
3.2.7. Punktis 3.3.2. esitatud Nõukogu nõusolekut ei ole vaja, kui tehinguga viivitamine tekitaks sihtasutusele olulist kahju.
3.2.8. Juhatus kinnitab SA koosseisunimestiku.
3.2.9. Juhatuse esimehel on tööandja õigused.
3.2.10. Juhatuse liikmetel on õigus taotleda oma kohustuste täitmiseks vajalike kulutuste kompenseerimist.
3.2.11. Juhatus peab esitama Nõukogule vähemalt kord nelja kuu jooksul ülevaate SA majandustegevusest ja majanduslikust seisust, samuti teatama kohe SA majandusliku seisundi olulisest halvenemisest ja muudest SA majandustegevusega seotud olulistest asjaoludest.
3.2.12. Nõukogu võib Juhatust tagasi kutsuda ainult mõjuvatel põhjustel, milleks on eelkõige kohustuste olulisel määral täitmata jätmine või võimetus SA-d juhtida.
3.2.13. Juhatuse liikmed vastutavad SA-le nende süül seaduse või Põhikirja rikkumise, samuti oma kohustuste täitmatajätmise või mitterahuldava täitmise tagajärjel tekkinud kahju eest.
3.2.14. Kui Juhatuse liikmed on tekitanud SA kreeditoridele kahju oma kohustuste täitmatajätmise või mitterahuldava täitmisega, vastutavad nad kreeditoride ees solidaarselt koos SA-ga.
3.2.15. Kui Juhatusel on kaks liiget, võtab Juhatus vastu otsused Juhatuse liikmete konsensuse alusel. Kui Juhatusel on üle kahe liikme, võtab Juhatus otsused Juhatuse liikmete häälteenamusega.
3.3. Nõukogu.
3.3.1. Nõukogu kavandab SA tegevust ning korraldab SA juhtimist ja teostab järelevalvet SA tegevuse üle.
3.3.2. Juhatus vajab Nõukogu nõusolekut SA igapäevast majandustegevust ületavate tehingute puhul, mille hulka kuuluvad:
1) äriühingutes osaluse omandamine või lõpetamine,
2) kinnisasjade, samuti vastavasse registrisse kantud vallasasjade võõrandamine või asjaõigusega koormamine,
3) tehingud, mille rahaline väärtus ületab 1 miljon krooni.
3.3.3. Oma ülesannete täitmiseks on Nõukogul õigus tutvuda kõigi SA dokumentidega ning kontrollida raamatupidamise õigsust, vara olemasolu, samuti SA tegevuse vastavust seadusele ja põhikirjale.
3.3.4. Nõukogul on õigus saada Juhatuselt teavet SA tegevuse kohta ning nõuda Juhatuselt tegevusaruannet ja bilansi koostamist.
3.3.5. Nõukogu esindab SA-d vaidlustes ja tehingutes Juhatajaga.
3.3.6. Nõukogul on ka muud seaduses sätestatud õigused.
3.3.7. Nõukogu koosneb 3 (kolmest) kuni 5 (viiest) liikmest. Nõukogu liige peab olema teovõimeline füüsiline isik.
3.3.8. Nõukogu liikmeks ei või olla Juhatuse liige ega audiitor ega nendega võrdset majanduslikku huvi omav isik ega pankrotivõlgnik.
3.3.9. Nõukogu liikmed valivad enda hulgast esimehe, kes korraldab Nõukogu tegevust. Nõukogu esimees sõlmib SA Juhatuse liikmetega töölepingu vastavalt kehtivale seadusandlusele.
3.3.10. Juhatus esitab registrile Nõukogu liikmete nimekirja. Liikmete koosseisu muutumise korral esitab Juhatus registrile Nõukogu liikmete uue nimekirja viie päeva jooksul.
3.3.11. SA Nõukogu liikmed määratakse asutamisotsusega 3 aastaks. Nõukogu liikme volitused lõpevad käesolevas punktis toodud tähtaja lõppemisel. Nõukogu liikmete tagasikutsumise ja uute liikmete määramise otsustab Asutaja. SA Nõukogu liikme kutsub ennetähtaegselt tagasi Asutaja Nõukogu liikme avalduse alusel, oma kohustuste täitmatajätmisel mõjuvate põhjusteta või teo tõttu, mis kutsub esile partnerite või klientide usaldamatuse SA vastu.
3.3.12. Nõukogu koosolekud toimuvad vastavalt vajadusele, kuid mitte harvem kui üks kord aastas. Koosoleku kutsub kokku Nõukogu esimees või teda asendav Nõukogu liige.
3.3.13. Nõukogu koosolek on otsustusvõimeline, kui sellest võtab osa üle poole Nõukogu liikmetest.
3.3.14. Nõukogu erakorraline koosolek kutsutakse kokku, kui seda nõuab Nõukogu liige, Juhatus või audiitor.
3.3.15. Nõukogu koosolek protokollitakse. Protokollile kirjutavad alla Nõukogu esimees või teda asendav Nõukogu liige ja protokollija. Protokolli kantakse ka Nõukogu liikme eriarvamus, mille ta kinnitab oma allkirjaga.
3.3.16. Nõukogu otsus on vastu võetud, kui selle poolt hääletas üle poole koosolekul osalenud Nõukogu liikmetest.

3.3.17. Nõukogu võib teha otsuse koosolekut kokku kutsumata, kui otsuse poolt hääletavad kirjalikult kõik Nõukogu liikmed.
3.3.18. Igal Nõukogu liikmel on üks hääl. Nõukogu liikmel ei ole õigust hääletamisest keelduda ega erapooletuks jääda.
3.3.19. Nõukogu liige ei võta osa hääletamisest, kui otsustatakse tema ja SA vahelise tehingu tegemiseks nõusoleku andmist, samuti kolmanda isiku ja SA vahelise tehingu tegemiseks nõusoleku andmist, kui Nõukogu liikme sellest tehingust tulenevad huvid on vastuolus SA huvidega.
3.3.20. Asutaja otsusel võib Nõukogu liikmele maksta SA majanduslikule olukorrale ja Nõukogu liikme reaalsele SA tegevuses osalemisele vastavat tasu.
3.3.21. Nõukogu liikmed vastutavad seaduse või põhikirja nõuete rikkumise, samuti oma kohustuste täitmata jätmise või mittenõuetekohase täitmisega SA-le süüliselt tekitatud kahju eest solidaarselt.
3.3.22. Nõukogu liikmed, kes on oma kohustuste täitmata jätmise või mittenõuetekohase täitmisega tekitanud süüliselt kahju SA võlausaldajatele, vastutavad võlausaldajate ees solidaarselt SA-ga.
3.3.23. Nõukogu liige vabaneb vastutusest SA ees, kui ta on väljendanud oma eriarvamust otsuse vastuvõtmisel, mis on saanud ebaseadusliku tegevuse aluseks, kui nimetatud eriarvamus on protokollitud.
4. Põhikirja muutmine

4.1. Põhikirja võib muuta Asutaja otsuse põhjal.

4.2. Põhikirja võib SA eesmärki järgides ümber teha üksnes muutunud asjaolude arvessevõtmiseks. 

5. Audiitor

5.1. Audiitor määratakse nõukogu poolt igal aastal SA majandustegevuse aruande auditerimiseks.

5.2. Nõukogu määrab audiitorite arvu ja tasustamise korra.

5.3. Audiitori volituste tähtaja määrab nõukogu.

5.4. Audiitori kutsub tagasi nõukogu.

5.5. Nõukogu võib audiitori määrata ka muude tehingute kontrollimiseks. 

6. Tegevuse lõpetamine

6.1. SA tegevus lõpetatakse:
6.1.2 Asutaja otsusega, kui SA eesmärk on saavutatud;
6.1.3 Asutaja otsusega Nõukogu motiveeritud ettepaneku põhjal;
6.1.4 muudel seaduses või Põhikirjaga ette nähtud juhtudel.
6.2 Nõukogu võib otsustada SA lõpetamise vaid sel juhul, kui kõik Nõukogu liikmed on hääletanud selle poolt.

6.3 Juhatus peab esitama pankrotiavalduse, kui selgub, et SA-l on vara vähem, kui on võetud kohustusi. Kui avaldust ei esitata või see esitamine viibib, vastutab selles süüdiolev Juhatus sellega SA-le või kolmandatele isikutele tekitatud kahju eest.

6.4 SA tegevuse lõpetamisel peab Juhatus taotlema tegevuse lõpetamise kandmist registrisse. Kui tegevuse lõpetamine põhineb Nõukogu otsusel, tuleb see avaldusele lisada. Kui ollakse sunnitud tegevus lõpetama või ollakse pankrotistunud, samuti pankrotimenetluse lõppemise korra! tehakse vastav sissekanne kohtuotsuse alusel.

6.5 SA tegevuse lõpetamisel toimub selle likvideerimine (likvideerimismenetlus), kui seaduses pole ette nähtud teisiti.

6.6 SA likvideerijaks on Juhataja. Sundlõpetamise korral määrab likvideerijad kõhus, kes määrab ka likvideerijate tasu suuruse ja tasustamise korra.

6.7 Pärast likvideerimise käigus kreeditoride nõudmiste rahuldamist järele jäänud vara antakse Asutajale.

6.8 Likvideerimine toimub vastavalt seadusele.

7. Lõppsätted
Käesoleva põhikirjaga reguleerimata küsimused lahendatakse vastavalt kehtivatele seadusandlikele aktidele. 

